सिआइडी (धारावाहिक)

***सीआईडी*** सोनी चैनल पर प्रसारित होमए वला हिन्दी भाषाक एकटा धारावाहिक छी, जकरा भारत के सभ सँ अधिक समय धरि चलए वाला धारावाहिक होयबाक श्रेय प्राप्त भेल अछि। अपराध आ जासूसी शैली पर आधारित अहि धारावाहिक मे शिवाजी साटम, दयानन्द शेट्टी आ आदित्य श्रीवास्तव मुख्य भूमिका केरि निर्वाह क' रहल अछि। एकर सर्जक, निर्देशक आ लेखक बृजेन्द्र पाल सिंह अछि। एकर निर्माण फायरवर्क्स नामक कम्पनी केने अछि जकर संस्थापक बृजेन्द्र पाल सिंह आ प्रदीप उप्पूर थीक। 

२१ जनवरी १९९८ सँ शुरु भऽ ई धारावाहिक अखन धरि लगातार चलि रहल अछि। एकर प्रसारण प्रत्येक शनिवार आ रविवार के राति १० बजे होएत अछि। एकर पुनः प्रसारण सोनी पल चैनल पर राति ९ बजे होएत अछि जाहि मे एकर पुरान प्रकरण दिखाओल जाइत अछि। ई धारावाहिक २१ जनवरी २०१८ मे अपन प्रसारणक २० वर्ष पूर्ण केलक आ २१म वर्ष मे प्रवेश केलक। एही सँ पहिने, २७ सितम्बर २०१३ मे ई धारावाहिक अपन १०००हम एपिसोड पूर्ण केलक। अहि धारावाहिक के अनेकौं आन भाषा सभ मे सेहो भाषान्तरित कएल गेल अछि।

## कहानी
ई धारावाहिक के जासूसी कहानीसभ मुम्बई अपराध अनुसन्धान विभाग द्वारा आपराधिक मामलासभक गुत्थी सुलझावे सँ सम्बन्धित अछि। एकर सञ्चालन एसीपी प्रद्युम्न (शिवाजी साटम) करैत अछि, जे अपन दायित्व के कारण अपन अपराधी पुत्र नकुल (राहील आजम) के गोली मारि दैत अछि। वरिष्ठ निरीक्षक विरेन (आशुतोष गोवरिकर) के बच्चा के खेलैत समय एक व्यक्ति आग सँ आवे वाला गाडी सँ बचा लैत अछि जाहिमे बच्चा के तँ किछ नै होएत अछि, मुद्दा ओ व्यक्ति के चोट लगि जाइत अछि। विरेन ओकरा अपन घर लावि ओकरा दवाई लगावैत ओकर धन्यवाद करैत अछि। बाद मे विरेन के पता चलैत अछि कि जे व्यक्ति ओकर पुत्र के जान बचौने छल,ओ एकटा अपराधी छी। जहिना ओ व्यक्ति के पता चलि जाइत अछि कि ओकर राज खुलि गेल अछि, ओहिना ही ओ व्यक्ति विरेन के परिवार के अपन कब्जा मे लऽ लैत अछि। ओ विरेन सँ कहैत अछि कि यदि ओ सही सलामत कोनो दोसर शहर मे ओकरा नै लजाएल तँ ओ ओकर परिवार के मारि देत। विरेन मजबूरी मे ओकर बात मानि लैत अछि। मुद्दा बाद मे ओ एहन करनाए सही नै लगैत अछि आ ओ सभ बात सीआईडी के बता दैत अछि। ओ अपराधी के सहायता करवाक कारण ओ अपन आप के दोषी मानै लगैत अछि आ सीआईडी सँ बाहर जाए के सोचैत अछि। मुद्दा एसीपी प्रद्युम्न हुनका एहन कार्य करै सँ रोकि दैत अछि आ कोनो दोसर स्थान पर ओकर सरुवा करा दैत अछि।

एकर किछ दिनसभक बाद एक मामला के अन्वेषण करैत समय सीआईडी के गाडी सँ एक व्यक्ति मिलैत अछि। ओकर पहिचान पत्र सँ पता चलैत अछि कि ओ पुलिस मे काम करैत अछि आ ओकर नाम अभिजीत (आदित्य श्रीवास्तव) अछि मुद्दा ओ व्यक्ति के अपन नाम सेहो याद नै रहैत अछि। ओ सीआईडी के अनेकौं प्रकार सँ सहायता करैत अछि जेकर कारण एसीपी प्रद्युम्न हुनका सीआईडी सँ जुडि के लेल कहैत अछि। अभिजीत पहिने जुडि सँ मना करि दैत अछि मुद्दा बाद मे मान जाइत अछि। एकर बाद मे अभिजीत आ दया (दयानन्द शेट्टी) के दोस्ती भऽ जाइत अछि।

## निर्माण
सीआईडी श्रृङ्खला के निर्माता बृजेन्द्र पाल सिंह अछि, जे वर्ष १९७३ मे दूरदर्शन पर समाचारसभक लेल क्यामेराम्यान के रूप मे लगभग दस वर्ष धरि कार्य केलक। एकर दौरान हुनका मन मे एक जासूसी धारावाहिक बनावे के विचार आएल। ओ समय ई प्रकार के जासूसी के धारावाहिक नै बनैत छल आ हुनका पास ई प्रकार के धारावाहिक बनावे के कुनु ज्ञान सेहो नै छल। ओ दूरदर्शन सँ एकर बारे मे बात केलक आ साथ-साथ ओ अपन नव धारावाहिक के तैयारी मे सेहो लगल रहल। एकर दौरान ओ पुलिस के अपराध शाखा के दौरा करवाक लेल सेहो गेल। ओतय ओ किछ पुलिस अधिकारीसभक साथ बातचीत केलक आ हुनका द्वारा हल कएल गए मामला आ ओकर जासूसी के शैली के विषय मे सेहो बढिया सँ बुझलक्। श्रीकान्त सिङ्कर द्वारा लिखित एक जासूसी उपन्यास सँ सेहो ओ प्रेरणा लेलक। एकर दौरान ओ एक रहस्यपूर्ण हत्या पर आधारित "सिर्फ चार दिन" नामक एक फिल्म सेहो बनौलक् जेकर प्रसारण दूरदर्शन पर भेल। दूरदर्शन के लेल ही ओ *एक शून्य शून्य* नामक एक धारावाहिक सेहो बनौलक् जे कुनु समय मे तेसर सर्वाधिक प्रसिद्ध कार्यक्रम रहल। मराठी भाषा मे सेहो ओ अनेकौं कार्यक्रम बनौलक। फेर ओ एकटा आओर् जासूसी धारावाहिक शृङ्खला बनावेक कार्य शुरू करि देलक, जे बाद मे सी.आई.डी. के रूप मे आगा आएल। सोनी च्यानल १९९४ मे प्रारम्भ भेल जखन आठ वर्ष पूर्व १९८६ मे ही सिंह  सी.आई.डी. के छ एपिसोड बना चुकल छल। फेर जखन भारत मे स्याटेलाइट टेलिभिजन के आगमन भेल तँ सिंह ई धारावाहिक के लेल अनेकौं च्यानलसभसँ बात केलक, मुद्दा सोनी ई धारावाहिक मे अधिक रुचि देखौलक आ एकर प्रसारण के लेल सहमति द देलक। एकर बाद सिंह के केवल ई धारावाहिक के बनावे के लेल एकर पात्र आ एकर बनावेक स्थान चुनने छल।

ओ सभसँ पहिने हिन्दी आ मराठी फिल्म अभिनेता शिवाजी साटम के एसीपी प्रद्युम्न के भूमिका के लेल चुनलक् जे कि पहिने ही अनेकौं परियोजनासभमे हुनका साथ कार्य करि चुकल छल। सीआईडी के निर्माण दल के एक सदस्य सञ्जय शेट्टी दयानन्द शेट्टी के पात्रसभक चुनावमे हिस्सा लेवाक सुझाव देनए छल। सिंह हुनका सँ एतक प्रभावित भेल कि पाँच मिनट मे ही हुनका दया के भूमिका के लेल चुनि लेलक। हुनकर भूमिका लोगसभके बीच सभसँ लोकप्रिय अछि। आशुतोष गोवरिकर के वरिष्ठ निरीक्षक विरेन के भूमिका के लेल चुनल गेल मुद्दा अपन फिल्म  लगान के निर्देशन के कारण हुनका ई धारावाहिक के छोडए पडल। आदित्य श्रीवास्तव के १९९८ मे अपराधी के भूमिका मिलल छल, मुद्दा अखन हुनका वरिष्ठ निरीक्षक अभिजीत के भूमिका द देल गेल। आदित्य राम गोपाल वर्मा के फिल्म सत्या मे सेहो अभिनय केनए छल जाहिसँ सिंह बड प्रभावित छल। प्रारम्भ मे ओ केवल २६ एपिसोड के लेल सीआईडी मे काम करवाक लेल सहमत भेल छल मुद्दा बाद मे आगा सेहो कार्य करवाक लेल मानि गेल। वे २३ जुलाई १९९९ के पहिल बेर वरिष्ठ निरीक्षक अभिजीत के भूमिका मे देखाइ देनए छल। अन्य सभ भूमिकासभक सेहो एही प्रकार सँ चुनल गेल छल। शिवाजी साटम, दयानन्द शेट्टी आ आदित्य श्रीवास्तव के बाहेक अन्य सभ भूमिका आवैत जाएत रहैत अछि।

ई धारावाहिक के पन्द्रहम वर्ष पूरा होए के बाद फोर्ब्स पत्रिका के साथ भेल साक्षात्कार मे सिंह बतौलक् कि प्रारम्भ मे हर एपिसोड पर लगभग २ लाख रुपैया खर्च होएत छल, जे कि पन्द्रहम् वर्ष के दौरान बढि के ₹५ लाख भऽ गेल अछि।

## स्थान
ई धारावाहिक के निर्माणक कार्य मुम्बई मे शुरू भेल आ मुख्यतः एतय निर्मित कएल जाइत अछि। एकर अनेक भाग भारत के अनेकौं अन्य स्थानसभमे सेहो बनाएल गेल अछि। ई सभ स्थानसभमे दिल्ली, जयपुर, कोलकाता, मनाली, चेन्नई, शिमला, जोधपुर, जसलमेर, गोवा, पुणे, आङ्गाबाद, कोल्हापुर, हिमाचल प्रदेश, केरल आ कोच्चि आदि सम्मिलित अछि। दिल्ली के सदर बाजार आ जामा मस्जिद मे सेहो एकरा बनावेक योजना छल। मुद्दा बहुत भीड के कारण ई सम्भव नै भऽ पाएल। एकरा सङ्गम विहार, दिल्ली हाट आ लाजपत नगर इलाकासभमे बनाएल गेल। एकर बाद आगरा आ मथुरा मे सेहो अगला एपिसोड के शूटिङ्ग भेल, जेकर प्रसारण २४ सँ २६ जुलाई मे "मर मिटेङ्गे" नाम सँ भेल। एकर बाहेक किछ भागसभक निर्माण विदेशसभमे सेहो भेल अछि। सीआईडी के *आखिरी चुनौती* नामक एक छोट शृङ्खला के लन्दन मे सेहो बनाएल गेल छल जाहिमे महेश मान्जरेकर हरगिज डोङ्गारा नामक अपराधी के भूमिका निर्वाह केनए छल। २००४ मे ‘सीआईडी’ के तीन प्रकरणसभक निर्माण ईङ्गल्याण्ड मे भेल आ २०१० मे ८ प्रकरणसभक निर्माण स्विटजरल्याण्ड आ पेरिस मे भेल छल।

## प्रसारण
२१ जनवरी १९९८ मे रात्री ९:३० बजे एकर प्रसारण सोनी च्यानल पर शुरू भेल। ई धारावाहिक के २६ प्रकरण होए के पश्चात आदित्य श्रीवास्तव के वरिष्ठ निरीक्षक अभिजीत के भूमिका मे देखाएल गेल। एकर पश्चात ई अखन धरि चलि रहल अछि। एकर प्रसारण शुरू मे बुधवार के रात्री ९:३० बजे होएत छल जे बाद मे बदलि के शुक्रवार के रात्री १० बजे करि देल गेल। २१ मई २०१० सँ एकर प्रसारण शुक्रवार के साथ-साथ शनिवार के सेहो होए लगल। ३ फरवरी २०१३ सँ एकर प्रसारण शुक्रवार आ शनिवार के साथ-साथ रविवार के सेहो होए लगल। मई २०१६ मे द कपिल शर्मा शो के कारण एकर प्रसारण किछ सप्ताह नै भेल। एकर निर्मातासभ कहलक् कि *द कपिल शर्मा शो* नयाँ होए के कारण ओकरा अन्या लोगसभ धरि पहुँचावे के लेल एहन कएल गेल छल आ ई सेहो कहलक् कि सीआईडी के जल्द ही नयाँ समय पर प्रसारण होएत। ४ जून २०१६ सँ एकर प्रसारण फेर सँ शुरू भऽ गेल आ एकर समय १० बजे सँ बदलि के १०:३० भऽ गेल।

एकर लोकप्रियता के देखैत एकरा अन्य भारतीय भाषासभमे अनुवादित कएल गेल अछि। एकर तेलुगू संस्करण माँ टिभी मे आ तमिल संस्करण जी तमिल मे प्रसारित भऽ रहल अछि। एकर बाहेक बङ्गाली मे एकर भिन्न शृङ्खला निकालल गेल अछि। एकरा दिसम्बर २००४ मे अत्यधिक सकारात्मक प्रतिक्रिया मिलल आ ई ३.७ रेटिङ्ग प्राप्त करि पूरा भारत मे पहिल बेर २९हम स्थान पर रहल। टीएएम के अनुसार एकरा सितम्बर २०१० मे ५.१७ के उच्चतम रेटिङ्ग मिलल, जे एकर पिछला किछ वर्षसभक सभसँ अधिक रेटिङ्ग अछि। २०१५ मे ई धारावाहिक के ४.१ के आसपास के रेटिङ्ग मिल रहल छल।

## कलाकार

 

* बृजेन्द्र पाल सिंह : पुलिस उपायुक्त चित्रोले (निर्देशक, निर्माता, लेखक आ सर्जक)
* शिवाजी साटम : एसीपी प्रद्युमन (१९९८–वर्तमान)
* दयानन्द शेट्टी : वरिष्ठ निरीक्षक दया (१९९८–वर्तमान)
* आदित्य श्रीवास्तव : वरिष्ठ निरीक्षक अभिजीत (१९९९–वर्तमान)
* दिनेश फड्निस : उप निरीक्षक फ्रेडरिक्स/फ्रेडी (१९९८–वर्तमान)
* अंशा सयद : निरीक्षक पूर्वी (२०११–वर्तमान)
* अजय नागरथ : उप निरीक्षक पंकज (२०१२–वर्तमान)
* नरेन्द्र गुप्ता : डा. सालुङ्खे (१९९८–वर्तमान)
* श्रद्धा मूसले : डा तारिका (२००७–वर्तमान)

;पूर्व भूमिका

* ऋषिकेश पाण्डे : निरीक्षक सचिन (२०१०–२०१६)
* जान्वी छेड़ा : निरीक्षक श्रेया (२०१२–२०१७)
* मनिन्दर सिंह : वरिष्ठ निरीक्षक दुष्यन्त (२०१४)
* विकास कुमार : वरिष्ठ निरीक्षक रजत (२०१२–२०१३)
* विकास सल्गोत्रा उप निरीक्षक मयूर (२०१४)
* तान्या अब्रोल : उप निरीक्षक जयवन्ती शिन्दे (२०१४–२०१६)
* अभय शुक्ला : उप निरीक्षक निखिल (२०११–२०१६)
* गौरव खन्ना : वरिष्ठ निरीक्षक काविन (२०१४)

## विशेष उपस्थिति
* ११ नवम्बर २००९ मे सलमान खान अपन फिल्म वान्टेड के प्रचार हेतु आएल छल। जाहिमे ओ फिल्म प्रदर्शित होए के पूर्व अनाधिकृत रूप सँ सीडी बेचए वालासभक विरुद्ध कार्यवाही हेतु सीआईडी सँ मिलैत छल।
* ३१ जुलाई २०१० मे इमरान हाशमी आ प्राची देसाई अपन फिल्म वन्स अपन ए टाईम इन मुम्बई के प्रचार हेतु आएल छल।
* १ जनवरी २०११ मे रानी मुखर्जी अपन फिल्म नो वन किल्ड जेसिका के प्रचार हेतु आएल छल। जाहिमे ओ एक टिभी पत्रकार के भूमिका मे रहैत अछि आ सीआईडी के एक अपराधी के हत्या करैत समय के भिडियो दैत अछि।
* १ जून २०१२ मे अक्षय कुमार आ सोनाक्षी सिन्हा अपन फिल्म रावडी राठौर के प्रचार हेतु आएल।
* २ सितम्बर २०१२ मे बिपाशा बसु आ ईशा गुप्ता अपन फिल्म राज ३डी के प्रचार हेतु आएल।
* २१ सितम्बर २०१२ मे करीना कपूर अपन फिल्म हीरोइन के प्रचार हेतु आएल। ई कहानी मे हुनका कोई मारै के कोशिश करैत अछि आ हुनकर रक्षक के मारि दैत अछि। ई कारण ओ सीआईडी सँ मिलैत अछि।
* २३-२४ नवम्बर २०१२ मे आमिर खान अपन फिल्म तलाश के प्रचार हेतु आएल। जाहिमे ओ निरीक्षक सुर्जन सिंह शेखावत बनल छल आ सीआईडी के अपराधी के पकडि मे साथ दैत अछि।
* १६ अगस्त २०१३ मे इमरान खान आ सोनाक्षी सिन्हा अपन फिल्म वन्स अपन अ टाइम इन मुम्बई-दोबारा के प्रचार हेतु आएल।
* २२ नवम्बर २०१३ मे सन्नी देओल अपन फिल्म सिंह साहब द ग्रेट के प्रचार हेतु आएल। एहीमे ओ सिंह साहब के भूमिका मे रहैत अछि आ सीआईडी सँ एक अपराधी के पता करवाक हेतु मिलैत अछि।
* २१ मार्च २०१३ मे सन्नी लियोन अपन फिल्म रागिनी एमएमएस २ के प्रचार हेतु आएल।
* २१ फरवरी २०१४ मे जिमी शेरगिल अपन फिल्म डर एट द माल के प्रचार हेतु आएल।
* २७ जून २०१४ मे सिद्धार्थ मल्होत्रा आ श्रद्धा कपूर अपन फिल्म एक भिलेन के प्रचार हेतु आएल। एतय ओ किछ हराएल बच्चा के अपहरण के जानकारी सीआईडी के दैत अछि।
* २५-२७ जुलाई २०१४ मे सलमान खान अपन फिल्म किक के प्रचार हेतु आएल।
* २१ नवम्बर २०१४ मे सैफ अली खान आ गोविन्दा अपन फिल्म ह्यापी एन्डिङ्ग के प्रचार हेतु आएल।
* ५ दिसम्बर २०१४ मे अजय देवगन अपन फिल्म एक्शन ज्याकसन के प्रचार हेतु आएल।
* १३-१४ फरवरी २०१५ मे वरुण धवन अपन फिल्म बदलापुर के प्रचार हेतु आएल। हुनका साथ ई फिल्म के निर्देशक श्रीराम राघवन सेहो आएल छल।
* ३ अप्रैल २०१५ मे सुशान्त सिंह राजपूत अपन फिल्म डिटेक्टिव ब्योमकेश बक्शी! के प्रचार के लेल।
* १३ अप्रैल २०१५ मे इमरान हाशमी अपन फिल्म मिस्टर एक्स के प्रचार केलक आ स्वयम् मिस्टर एक्स के भूमिका मे अभिनय सेहो केलक।
* १९ दिसम्बर २०१५ को शाहरुख खान अपन फिल्म दिलवाले के प्रचार के लेल आएल। जाहिमे देखाएल जाइत अछि कि एसीपी प्रद्युमन के गाडी अचानक रुकि जाइत अछि आ शाहरुख खान हुनकर सहायता करैत अछि।
* १६ जनवरी २०१६ मे सन्नी देओल अपन फिल्म घायल वन्स अगेन के प्रचार के दौरान सीआईडी के एपिसोड मे अजय मेहरा के भूमिका निर्वाह केलक।

## पुरस्कार एवं कीर्तिमान
### विश्व कीर्तिमान
ई धारावाहिक के दल ७ नवम्बर, २००४ मे मुम्बई मे साँझ के ६:३० सँ ८:२० बजे धरि पूरे १११ मिनट धरि बिना क्यामरा के बन्द करि एक पूरा कहानी बना देलक। ई कीर्तिमान लिम्का कीर्तिमान पुस्तक तथा गिनीज विश्व कीर्तिमान पुस्तक मे पञ्जीकृत करि लेल गेल छल। ७ नवम्बर मे बनल ई कथांश के ८ नवम्बर मे साँझ ८ बजे सँ १० बजे धरि देखाएल गेल। 

ई प्रकार के विश्व कीर्तिमान बनावे के विचार सिंह के एकर ७ सँ ८ महिना पहिने आएल छल। एहीसँ पहिने १९८७ मे मराठी कार्यक्रम "एक शून्य शून्य" मे फिल्माङ्कन के बिना रोकि के २२ मिनट के कार्यक्रम बना देनए छल। वर्ष २००२ मे ओ ई कीर्तिमान के गिनीज विश्व कीर्तिमान पुस्तक मे दर्ज करवावे के बारे मे सोचलक् मुद्दा हुनका पता चलल कि एकर लेल हुनका २५ मिनट के बिना रोकि के कार्यक्रम तैयार केनाए होएत। ओ एकर तैयारी शुरू करि देलक, मुद्दा ओकर ई कीर्तिमान के बनावे सँ पूर्व ही एक रूसी वृत्त फिल्म ८८ मिनट धरि लगातार फिल्माङ्कन के कीर्तिमान बना लेलक। एकर बाद बीपी सिंह एहीसँ सेहो अधिक लम्बा कीर्तिमान बनावे के बारे मे सोचलक् आ 'विरासत' नाम के एक प्रकरण के योजना बनौलक्। एकर लेल ओ ओही समय सँ एकर तैयारी मे लगि गेल। ई कीर्तिमान के बनावे के लेल सीआईडी के सभ भूमिकासभक ९० पन्ना के संवाद याद करै पडल आ ई कहानी के क्यामेराम्यान नितिन राव के २८ किलो ग्राम के क्यामरा के लगातार १११ मिनट धरि अपन कन्धा पर रखै पडल, जाहिमे ३ मञ्जिला के घर मे हुनका ऊपर सँ नीचा सेहो अनेकौं बेर होए पडल। एकरा बनावे के लेल ३४ लाख रुपैया खर्च भेल। ई सीआईडी के सभसँ महग प्रकरण छल। ई एक एहन होटल मालिक के कहानी छल, जे भारत मे अपन कारोबार समेटवाक के लेल दक्षिण अफ्रीका सँ आवैत अछि। ओकरा अपन वारिस के तलाश रहैत अछि। ओकर सम्पत्ति मे हिस्सा पावे के आस मे सभ रिश्तेदार होटल मे जमा भऽ जाइत अछि। फेर एक के बाद एक खून होनाए शुरू भऽ जाइत अछि। ई एपिसोड के कीर्तिमानी बनावे के लक्ष्य सँ ही बनाएल गेल छल। एहीमे सीआईडी के निरीक्षकसभक अतिरिक्त केके मेनन, राज ज़ुत्शी, अविनाश वधावन, कृतिका देसाई आ मुकेश रावल शामिल छल। एकरा ७ नवम्बर २००४ मे बिना कोनो विज्ञापन के रात्री ८ सँ १० बजे धरि देखाएल गेल। एकर बाद सीआईडी के १० बजे के धारावाहिक शुरू भेल।

### पुरस्कार

## सीआईडी स्पेशल ब्यूरो
सीआईडी: स्पेशल ब्यूरो

ई सीआईडी के एक विशिष्ट संस्करण छल, जेकर प्रसारण एक अलग धारावाहिक के रूप मे २७ दिसम्बर २००४ सँ शुरू भेल आ १६८ एपिसोड प्रसारित होए के बाद ८ अगस्त २००६ मे बन्द भऽ गेल। ई सोमवार आ मङ्गलवार के राति १०:३० बजे प्रसारित होएत छल। एकर आधा घण्टा पहिने, रात १० बजे सीआईडी आ ओकर आधा घण्टा बाद ई धारावाहिक के प्रसारण होइत छल। एहीमे शिवाजी साटम, अनूप सोनी, दयानन्द शेट्टी आ आदित्य श्रीवास्तव मुख्य भूमिका मे छल।

एकर कहानी के अनुसार "सीआईडी पिछला अनेकौं वर्ष सँ लम्बित मामला के जाँच करवाक हेतु एक नयाँ दल के गठन करैत अछि, जेकर नाम *सीआईडी स्पेशल ब्यूरो* रखल जाइत अछि। ई दल बहुत पुरान आपराधिक मामला के जाँच करैत अछि।" एहीमे अनेकौं बेर सीआईडी के कहानी के सेहो जोड करि देखाएल जाइत छल। एही कारण किछ मामलासभमे सीआईडी के भूमिका सीआईडी स्पेशल ब्यूरो मे आ सीआईडी स्पेशल ब्यूरो के भूमिका सीआईडी मे सेहो देखल जा सकैत अछि।

## अन्य पहल
७ जुलाई २००६ मे एक राष्ट्रव्यापी खोज कार्यक प्रारम्भ कएल गेल जेकरा *सीआईडी अपरेशन तलाश* नाम देल गेल। एहीमे विजेता के एक पुलिस निरीक्षक के भूमिकामे कार्य करवाक मौका देल जानाए छल। १ सितम्बर २००६ मे विवेक मशरू के विजेता घोषित कएल गेल छल। एकर बाद किछ वर्ष धरि विवेक एक निरीक्षक के भूमिकामे देखाए देलक। २६ जनवरी २०१० सँ वीरताक प्रोत्साहित करवाक आ समाजमे बहादुरी के कार्यसभक सम्मान करवाक के लेल *सीआईडी वीरता पुरस्कार* नामक एक पुरस्कार प्रारम्भ कएल गेल। एहीसँ २६ जनवरी २०१० मे पहिल बेर साहस देखावे वाला लोगसभक देल गेल। २३ जनवरी २०११ को दूसरी बार प्रदान किया गया था। बड लोगसभक वीरताक प्रोत्साहित करै के बाद, बच्चा के लेल सेहो एक नयाँ उप-शृङ्खला *सीआईडी छोटे हीरोज* नाम सँ बनाएल गेल। ई १ फरवरी २०१३ सँ देखाएल गेल। ई शुक्रवार के सीआईडी सँ एक घण्टा पहिने ९ बजे सँ १० बजे राति मे देखाएल जाइत छल। एहीमे बच्चा के द्वारा देखाएल गेल साहस के देखाएल जाइत छल। ३० मई २०१२ मे एक साक्षात्कार के दौरान बीपी सिंह कहलैन् कि ओ सीआईडी पर एक फिल्म बनावे जा रहल अछि। एहीमे धारावाहिक के कलाकार ही काम करत, मुद्दा एक मुख्य खलनायक के बाहर सँ लेल जाएत। ओ कहलैन्, सैद्धान्तिक रूप सँ फिल्म के ई वर्ष के अन्त धरि शुरू भऽ जानाए चाहि। च्यानल के पास एकर अधिकार अछि, यदि च्यानल आई अपन सहमति दैत अछि, तँ हम एही पर अगला वर्ष कऽ शुरुआत सँ काम केनाए शुरू करि देव्।

२१ जनवरी २०१५ मे सीआईडी अपन यात्रा के अठारहम् वर्ष मे प्रवेश केलक। एकरा सोनी एक उत्सव के रूप मे २६ जनवरी २०१५ के एक विशेष कार्यक्रम के रूपमे बनौलक्। जाहिमे सोनी पर पूरा दिन सीआईडी कऽ कार्यक्रम देखाएल गेल। एकर बाहेक बीच-बीच मे सीआईडी के भूमिका आ अन्य लोग सेहो आवैत छल आ अपन आ ई धारावाहिक के बारे मे बतावैत छल।

### अन्य धारावाहिकमे
सीआईडीक भूमिकासभ ई धारावाहिक के बाहेक सेहो अन्य धारावाहिकसभमे सेहो अभिनय केनए अछि आ अन्य धारावाहिकसभक भूमिका सेहो अनेकौं बेर सीआईडी मे आवि चुकल अछि। जेना अदालत के प्रारम्भ मे अभिजीत के ऊपर आरोप लगैत अछि कि ओ जोरावर नाम के एक अपराधी पर ६ गोली चलौलक् आ हत्या कर देलक। एही कारण ओकरा अदालत मे लऽ जाएल जाइत अछि, जाहिमे के. डी. पाठक ओकर वकील रहैत अछि। ई सीआईडी आ अदालत, दुनु धारावाहिक मे देखाएल जाइत अछि। एकर बाद सीआईडी आ के. डी. पाठक मिलिके ई मामला के सुलझाऽ  लैत अछि।

तारक मेहता का उल्टा चश्मा मे एही के किछ भूमिका सीआईडी के धारावाहिक मे आवैत अछि आ ओकर किछ दिन बाद एक अन्य प्रकरण मे ई धारावाहिक मे सीआईडी के सभ भूमिका आवि जाइत अछि। जाहिमे दयाबेन के एसीपी प्रदूमन के नकली प्रमाणपत्र मिलैत अछि आ ओ ओकरा लके सीआईडी के कार्यालय मे जाइत अछि। जखन सीआईडी के दल के पता चलैत अछि की कोई एसीपी प्रद्युम्न के जेहन बनिके कोई गैर-कानूनी कार्य करवाक चाहैत अछि मुद्दा ओ अपराधी के पकडिते समय एक जेठालाल के चेहरा बनाके आ ओ ई मामला मे फसि जाइत अछि। मुद्दा बाद मे पता चलैत अछि कि ओ दोषी नै अछि। एकर पश्चात गोकुलधाम मे एक नयाँ सदस्य आवैत अछि, जेकर पास करोडौं के हीरा रहैत अछि। जेकरा ओ बेचवाक चाहैत अछि। ओ गोकुलधाम के लोगसभक लालच दैत अछि कि यदि कोई ओ हीरासभक बेचवाक मे ओकर सहायता करत तँ ओ ओकरा एक करोड रुपैया देत। मुद्दा हीरा बेचए सँ पूर्व ही ओ लापता भऽ जाइत अछि आ ओही मामला के जाँच करैत सीआईडी ओतय आवैत अछि। पुरा गोकुलधाम मे सभ के घरसभक तलाशी लैऽ के बाद हुनका अय्यर आ बबीता जी के घर मे ओ हीरा मिलैत अछि। ओ लोग बबीता आ अय्यर के पकडि लैत अछि। मुद्दा बाद मे पता चलैत अछि कि दोषी कोई और छी। एकर साथ-साथ कौन बनेगा करोडपति मे सेहो सीआईडी के तीन पात्र (शिवाजी साटम, आदित्य श्रीवास्तव आ दयानन्द शेट्टी) जा चुकल अछि।

एकर बाहेक अदालत आ सीआईडी मे १२ जुलाई २०१२ मे राति १० बजे आ रविवार १३ जुलाई २०१२ मे राति ७:३० आ १० बजे सीआईडी विरुद्ध अदालत नाम सँ धारावाहिकक प्रसारण भेल छल। एहीमे अदालत आ सीआईडी दुनुक एक ही कहानी मे देखाएल गेल। जाहिमे देखाएल गेल कि डा. सालुङ्खे के एक सबूत मिलैत अछि, जेकरा देखावे सँ पहिने ही ओ लापता भऽ जाइत अछि। ओकर गाडी डीसीपी चित्रोले के घर के आगा मिलैत अछि आ घरक तलाशी मे एक लाश सेहो प्राप्त होएत अछि, जे पहिने डा. सालुङ्खे मनैत अछि। सीआईडीक डीसीपी चित्रोले के विरुद्ध काफी ठोस सबूत मिलैत अछि, एही कारण ओकरा हिरासत मे लऽ लेल जाइत अछि। अदालत मे के. डी. पाठक ओकरा बचावेक कोशिश करैत अछि, मुद्दा सीआईडी ओकरा दोषी साबित करैक कार्य करैत अछि। आखिरी मे के. डी. पाठक आ सीआईडी मिलिके ई मामलाक हल करि लैत अछि। एकर बाद २० दिसम्बर २०१४ मे ३ घण्टाक प्रसारण होइत अछि। एकर निर्देशन सीआईडी के सिबा मित्र आ अदालत के रमिन्दर सूरी मिलिके केनए अछि। एकरा मुम्बई के अलग-अलग भागसभमे बनाएल गेल, जेकरा लेल १५ दिनक समय लगि गेल। एकर नाम सीआईडी विरुद्ध अदालत - कर्मयुद्ध रखल गेल अछि, जाहिमे एक बेर फेरसँ सीआईडी आ अदालत साथमे आवैत अछि। जाहिमे एक आश्रम मे एसीपी प्रद्युम्न के दोस्तक बेटीक खून भऽ जाइत अछि। सीआईडीक लगैत अछि कि एकर हत्या आत्मानन्द केन्ए अछि आ ओतय के. डी. पाठक ओकरा बचावैत अछि। बाद मे पता चलैत अछि कि असलमे हत्या किरण केनए अछि।

## प्रभाव
सीआईडी धारावाहिक देखलाक बाद जनमानस पर बढिया आ खराब दुनु प्रकारक प्रभाव पडल अछि। किछ लोगसभक अपराध करवाक इच्छा जागृत भेल तँ किछ लोगक निशानेबाजी आदिमे आगा बढि के सेहो प्रेरणा मिलल अछि। किछ घटनासभ निम्नलिखित अछि:-

पाकिस्तान के लाहौर मे ३० जून २०१७ मे एक ९ वर्षीय लडकी ईमान तनवीरक लाश ओकर दादी के घर सँ प्राप्त भेल। पुलिसक पहिने ओकर सौतेली माँ पर शङ्का भेल, मुद्दा बाद मे ओकरा निर्दोष मानि के पुलिस छोडि देलक। हत्या के चारि दिन बाद पुलिस एक बयान जारी केलक कि ओ लडकी के ११ वर्षीय भाई ही ई हत्या केनए अछि। ओ पुलिस के आगा कबूल केलक कि ओ अपन बहिनक हत्या केनए अछि। पूछताछ पर ओ बतौलक् कि ओ सीआईडी देख करि ई हत्याक करै के विचार आएल छल।

उत्तर प्रदेशक राजधानी लखनऊ मे एक युवक सीआईडी धारावाहिक देखि के अपन पत्नी के साथ मिलिक अपन ही अपहरण के झूठ कहानी बनौलक्। ओ जतय काम करैत छल, ओकर सञ्चालक के विरुद्ध केस दर्ज करवा देलक। ओ केससँ ओकरा बचा करि ओकरा पैसा लावेक योजना बना रहल छल। मुद्दा पुलिस ओकर पास पहुँच गेल आ तखन ओकर योजनाक पता चलल।

१७ वर्षीय निशानेबाज मेहुली घोष जापान के प्रतियोगितामे अपन पहिल स्वर्ण पदक हासिल केलक आ केरल मे भेल राष्ट्रीय निशानेबाजी प्रतियोगिता मे एक ही दिन मे आठ स्वर्ण पदक हासिल करवाक बाद हुनकर कहनाए छल कि हुनका एकर प्रेरणा सीआईडी धारावाहिक के देखलाक बाद मिलल।

## समीक्षात्मक प्रतिक्रिया
एक दशक सँ अधिक चलै के कीर्तिमान बनावे के पश्चात सेहो ई लोकप्रिय धारावाहिक वर्तमान(जनवरी २०१८ मे अद्यतन) मे  सेहो सोनी पर प्रसारित भऽ रहल अछि।  एकर अनेकौं संवाद जेना एसीपी प्रद्युमनक "अब तो इसे फाँसी ही होगी" आ दयाक ढोका तोडनाए आदि अत्यधिक लोकप्रिय भऽ चुकल अछि। ई एतेक लोकप्रिय भऽ चुकल अछि कि लोग एही पर अनेकौं चुट्कुला सेहो बना चुकल अछि।

दैनिक ट्रिब्यून मे देल गेल एक साक्षात्कार मे शिवाजी साटम कहलैन् कि "अखन ई हमर पहिचान बनि गेल अछि। मुद्दा ई केवल एक धारावाहिक भर नै अछि। बच्चा आ बड अखन हमरासँ सीआईडी के पात्रक तरह व्यवहार करैत अछि। हुनका लगैत अछि कि सचमुच कोनो जासूसी करै वाला समूहक हिस्सा छी। शायद एही लेल पिछला दुई साल सँ ई लगातार पुरस्कार जीत रहल अछि। एकरा राष्ट्रपति धरि के सराहना मिलल अछि। दरअसल ई आम आ ईमानदार लोगसभक न्याय दिलावे वाला धारावाहिक छी।" ओतय राँची एक्सप्रेस कहलैन् कि सीआईडी १९९८ सँ लगातार चलि रहल अछि आ ओकरा हर बखत सँ ही दर्शक पसन्द केलक। जखन २००३ मे एही च्यानल मे शुरू भेल एक धारावाहिक क्राइम पेट्रोल के कम लोकप्रियता के कारण बन्द करनाए पडल छल। मुद्दा अखन सेहो सीआईडी ओतेक ही नै, ओकरा सेहो अधिक दर्शक मिल गेल अछि। वर्तमान मे ई धारावाहिक सभ उमेर वर्ग के अपन दिशा आकर्षित केनए अछि। एही कारण अन्य च्यानलसभमे सेहो आपराधिक धारावाहिकसभक संख्या मे वृद्धि भेल अछि। ओतय दयानन्द शेट्टी कहलैन् कि "१७ वर्ष सँ अधिक समय धरि एक साथ काम करै सँ एक जुडाव बनि गेल अछि। सीआईडी के सभसँ अधिक बच्चा पसन्द करैत अछि आ एही कारण एहीमे हम लोगसभ हास्य बनावेक प्रयास केनए छी।" टाइम्स अफ इन्डिया सँ बात करैत दयानन्द शेट्टी बतौलक् कि हुनका अपन कार्यक्रम के बारे मे अनलाइन चुटकुले पढि मे बहुत गर्व महसूस होइत अछि आ ई जानि के आओर् सेहो खुशी होएत अछि कि केवल दया ही नै बल्कि एकर अन्य सभ भूमिका सेहो बहुत प्रसिद्ध अछि।

## सन्दर्भ सामग्रीसभ

## बाह्य जडीसभ

## एहो सभ देखी

श्रेणी:टेलिभिजन धारावाहिक